text: Halv teltlejr efterladt i Jelling
  25 maj 2015 kl. 11.45
  Dagen derpå i Jelling: Oprydningen er i fuld gang efter årets musikfestival. Og foruden tonsvis af skrald er der efterladt en halv teltlejr og hundredvis af soveposer.
  Teltpladsen lukkede kl. 12 mandag. Og fire dages festival sætter sine spor.
  Til gengæld kan festivalen melde om økonomisk og musikalsk succes. Hos politiet kan de også glæde sig over rolig festival.
  - Vi har kun haft en enkelt anholdelse det sidste døgn, siger vagtchefen hos Sydøstjyllands Politi til TV SYD. Det var for beruselse.
  Flere og flere festivalgæster vælger at lade deres telte ? og i mange tilfælde ? og soveposer og de små festival-stole. Det får andre glæde af. Soveposer indsamles og kan f.eks. skænkes til hjemløse. Og teltene bliver sorteret og kan også komme til at gøre gavn andre steder.
  Sædvanen tro er der også et bugnende lager af glemte ting. Fra kreditkort over tegnebøger til mobiltelefoner plus masser af tøj og tasker.
  
  